Павлодар қаласы №25 жалпы орта білім беру мектебі

«Жеке тұлғаның рухани - адамгершілік қасиеттерінің дамуына ықпал ету арқылы балалар ұжымын біріктіру және күш көрсетудің алдын алуда отбасының рөлі» әлеуметтік жобасының екінші кезеңіндегі жұмыстар

Өмірде қиын жағдайға тап болған балаларды ерте анықтау,оқушылар арасында кәмелетке толмағандардың психологиялық жай-күйін және отбасындағы өзара қарым-қатынасты зерттеу мақсатында қараша айының 11-15 аралығында анонимді сауалнама жүргізілді. Барлығы 747 оқушы қатысты. Жауапты: өзін-өзі тану пән мұғалімі Ж.Б.Ордабаева, сынып жетекшілер.

Оқушылар жауаптары бойынша толық отбасында тұратын балалар саны басым. Отбасындағы қарым-қатынас жайлы, жағымды деп белгілеген.

«Ата-аналар (опекун) сізді күшпен жазалайтыны болып тұра ма?» деген сауалға балалардың көпшілігі «Жоқ, ешқашан жазаламайды» деп жауап берді.

Өзіңе қатысты зорлық-зомбылықтың алдын алуға бола ма? «Иә» деп көпшілік жауап берді. Ол үшін не істеу керек? деген сұраққа балалар жауабы: кеш жүрмеу, жалғыз лифтке, подъездге кіру, бөтен адамдармен жүру, танысу, машиналарға отыру, танымайтын адамдармен сөйлесу, т.б.

Бұл сауалнама бойынша жасалынатын қорытынды бойынша балалар өз ата-аналарына сенім артатыны, өмірдің қиын сәттерінде оларға бірінші айтып, көмек сұрай алатындарын көруге болады. Олай болса, ата-аналар бала тәрбиесінде жіберетін қате-кемшіліктері, айта кетсе қаталдықтары, баланы жазалау, өз көңіл-күйлеріне қарай мадақтау деген сияқты кемшіліктеріне баса назар аударуды қажет етеді. Баланың жақсы жақтарын айта отырып, қателіктерін түзетуге көмектесу, ақыл-кеңес беру, еңселерін түсірмей, сенімділіктерін, жауапкершіліктерін арттыруға күш жұмсау қажет. Осы сұрақтарды ата-аналар жиналысында әр сынып жетекшісі ақпараттандырулары керек.

Балалар мектепте өздерін жайлы сезінеді, кемсіту, ренжіту, қорлық, қысымшылық байқалмайтынын басым көпшілігі белгілеген. Эмоционалды, физикалық,сексуалды, экономикалық түрлері жоқ екені көрінеді. Сыныптағы психологиялық ахуалды жақсарту, өзара қарым-қатынастарын жақсартуға ат салысу, жеке-дара консультация жүргізу, ағартушылық, алдын алу жұмыстары үнемі жүргізілуі тиіс. «Қарым-қатынас мәдениеті» тақырыбында 7-8, 9-10 сыныптар аралығында іс-шаралар ұйымдастыру. Бұл мәселені шешу жолдарын оқушылардың өздеріне беру. «Оқушы үнін» тыңдау басты назарда ұстау. Мектеп ережесін, өздерін қалай ұстау керектігі туралы әңгімелесу, ақыл-кеңес беру, іс-шаралардың өткізу түрлерін қарастыру.

Оқушылар арасында, отбасында ата-аналар тарапынан көрсетілетін эмоционалдық, физикалық зорлық-зомбылық, қорлық, кемсіту, намысына тию сияқты келеңсіз жағдайлардың алдын алу, ағартушылық жұмыстары жоспарлы түрде жыл бойы жүргізіледі.

**Ұсыныс:**

* Сыныпта, сыныптан тыс болған келеңсіз жағдайлардың, оқушылар арасында зорлық-зомбылықтың алдын алу, ағартушылық жұмыстарын жоспарлы түрде жүргізу;
* Психолог, мектеп инспекторы, медбибі, әлеуметтік педагог, ата-ана бірлесе жұмыс атқару;
* Отбасында балаларға қатысты зорлық-зомбылық, қорлықты болдырмау , алдын алу жолдарын табу, көрсету. Тәжірибелерімен бөлісу.

**Анықтама жазған: Ж.Б.Ордабаева**